Szósti rôz bëła akcjô „Pòla Nôdzeje”. Wòluntérów w żôłtëch kòszulkach to mógł pòtkac na sztrasach Trzëgardu, Pùcka czë Kartuz. Blós na rzecz kartësczégò domôcégò hòspicjum to zbiérało dëtczi 300 chãtnëch. Òdzéw dobrzińców béł tak wiôldżi, że pòd kùńc to kwiatów nie sygło. Na dëtkòwą szprëcã ze wczorajszi zbiérczi hòspicja baro liczą- bò òna wëfùlowiwô bùdżet mùszebny do jich dzejaniô. W Kartuzach kòntrakt z NFZtã sygnie na dozér blós 11 z wicy jak 20 pacjeńtów – gôdô ks. Łukôsz Delewsczi z parafie pw sw. Wòjcecha w Kartuzach. Genaù lëczbã jaką sã ùdało zebrac na Pòmòrzim òb czas Pòlów Nôdzeje më pòznómë nôpózni w strzodã.